Hevosen laser-hoito - Eläinlääkäri Equivet Espoo
Hevosen laser-hoito	admin	2018-02-20T07:48:30+00:00
Eläinklinikka Equivetissä on Irradian MID-LASER, joka on 3B-luokan
terapeuttinen laserlaite.
Laser on tutkitusti hyödyllinen etenkin iho- ja limakalvovaurioiden hoidossa sekä akuuttien tuki- ja liikuntaelinvammojen paranemisen tehostajana, mutta myös kroonisempien ongelmien kivunhoidon tukena. Tyypillisimpiä laserin käyttötarkoituksia Equivetissä ovat tuoreet jännevammat ja lihasvauriot, pehmytkudosten kiputilat esimerkiksi selässä tai niskassa sekä leikkaushaavojen ja huonosti paranevien ihovaurioiden reunat. Laseria voidaan käyttää myös hammashoidon yhteydessä ienten ja suun alueet limakalvovaurioiden paranemisen apuna.
Laserin vaikutusmekanismi on valon fotonit, jotka vaikuttavat soluissa erityisesti solujen voimalaitoksiin, mitokondrioihin, ja saavat ne tehostamaan solun hapettumista. Laser-valo saa solut stimuloimaan paranemismekanismejaan sekä vähentämään turvotusta ja kipua. Equivetissä voi saada laseria muun hoidon yhteydessä tai eläinlääkäreiden suosituksesta varata ajan yksinomaan laserhoitoon. Laser annetaan tyypillisesti muutaman viikon aikana noin 3-8 hoidon sarjoissa, joskin yllättävästi joskus myös yksittäiset hoitokerrat ovat tuoneet selkeän avun.